建国号诏 建國號詔是元世祖忽必烈於至元八年年改大蒙古國國號為大元的詔令 至元八年十一月十五乙亥年月日建国号为大元詔令 诞膺景命奄四海以宅尊必有美名绍百王而纪统肇从隆古匪独我家且唐之为言荡也尧以之而著称虞之为言乐也舜因之而作号驯至禹兴而汤造互名夏大以殷中世降以还事殊非古虽乘时而有国不以利而制称为秦为汉者著从初起之地名曰隋曰唐者因即所封之爵邑是皆徇百姓见闻之狃习要一时经制之权宜概以至公不无少贬 我太祖圣武皇帝握乾符而起朔土以神武而膺帝图四震天声大恢土宇舆图之广历古所无顷者耆宿诣庭奏章申请谓既成于大业宜早定于鸿名在古制以当然于朕心乎何有可建国号曰大元盖取易经乾元之义兹大冶流形于庶品孰名资始之功予一人底宁于万邦尤切体仁之要事从因革道协天人於戏称义而名固匪为之溢美孚休惟永尚不负于投艰嘉与敷天共隆大号 从此蒙元确定了汉式的国号与之前的秦汉唐宋不同的是大元不是以地名为国号而是用一个哲学性的概念确定为国号这种理念对之后的明朝清朝影响很大